# data[].attributes.attachment_link.description
Euskal idazleen biografiak, kritikak, laginak, iruzkinak, bibliografia,â€¦ biltzen duen atala da.

# data[].attributes.attachment_link.description
Euskal idazleen biografiak, kritikak, laginak, iruzkinak, bibliografia,â€¦ biltzen duen atala da.

# data[].attributes.attachment_link.description
Artoa, haren zuztar altuak, haren hosto zabalak... eta zein atsegina zen soroetan barneratzea, zein suspergarria haietan bizpahiru orduz ezkutatzea dei-oihuei jaramonik egin gabe! Gero azkenean hurbiltzen zen BG, zeinek hasieratik jakiten baitzuen non geunden, eta esaten zigun ateratzeko lehenbailehen, iluntzen ari zuela eta iristear zegoela Basahuntza, piztia ikaragarria, gauez ume-harrapaketan ibiltzen zena.

# data[].attributes.attachment_link.description
Hasiera-hasieratik langile saiatu eta zorrotza izan da. Barne-mundua bikain erabiltzen du eta, ondorioz, hizkuntza jaso legez euskarak duen adierazkortasunaren eta sendotasunaren erreferentzia saihestezin eta bikain bihurtu da Bernardo Atxaga. " Mundua toki guztietan dago", dio bere idatzietako batek.

# data[].attributes.headline
Bi letter jaso nituen oso denbora gutxian

# data[].attributes.subject
Bi letter jaso nituen oso denbora gutxian

# data[].attributes.attachment_link.title
Bi letter jaso nituen oso denbora gutxian. Bernardo Atxaga

# data[].attributes.attachment_link.description
Bi letter jaso nituen oso denbora gutxian, hamar eguneko tartearekin edo. Biak zuzen-zuzen etorri ziren nik Boiseko city amerikano honetan daukadan etxeraino, eta nire iloba Jimmyk jarri zizkidan eskura. Azkenengoarekin ailegatu zenean ni mimosaren adarrak txukuntzen nengoen, umore onean, alegia, zerengatik umore txarrean nagoenean ez baitut gardena zaintzen hasteko gogorik izaten, eta dolar bat eman nion sari bezala.

# data[].attributes.attachment_link.title
Behi euskaldun baten memoriak. Bernardo Atxaga

# data[].attributes.attachment_link.description
Benetako behi izan nahi duenari nahitaezkoa zaio desertua, nahitaezkoa zaio mundutik urrutiratu eta hondarra besterik ez dagoen erresuma mortuan bolada bat egitea. Ondar artean, belar edo ur izpirik gabe, berdamenaren gozotasunik gabe, behiak sufritu egingo du, eta maiz, eguzkiak ankerki jotzen dionean-eta, atzera egin eta ikuiluratzeko gogoz erotuko da.

# data[].attributes.attachment_link.title
Sugeak txoriari begiratzen dionean. Bernardo Atxaga

# data[].attributes.attachment_link.description
Sugeak txoriari begiratzen dionean, txoria itsutu egiten da, eta ordurarte begien bistan eduki duen munduaren zati laburra -zuhaitz batzuk, bizpahiru teilatu, bidea, zeruaren urdina- ezkutatu egiten zaio bat-batean. Barraketako magoen paineluekin gertatzen den bezala, une batez hantxe dauka guztia: koloreak, mugimendua, argia. Hurrengoan, berriz, guztia joan egin da, ezin liteke hutsune beltz bat baizik sumatu.

# data[].attributes.attachment_link.readable_text
Bazen behin, Bagdadeko hurian, merkatari aberats baten zerbitzuan lan egiten zuen morroi bat. Egun batez, goizaldetik, morroia Bagdadeko azokara abiatu zen erosketak egitera. Baina goiz hura ez zen beste goizak bezalakoa izan. Goiz hartan Heriotza ikusi baitzuen azokan. Eta Heriotzak keinu egin baitzion morroiari.

Izututa, morroia merkatariaren etxera itzuli zen.

"Nagusia" esan zion‑. "Utzidazu etxeko zaldirik azkarrena. Gaur gauerako Bagdad honetatik urruti egon nahi nuke; gaur gauerako Ispahango huri apartatu hartan egon nahi nuke."

"Baina, zergatik egin nahi duk ihes?"

"Azokan Heriotza ikusi dudalako, eta amenazuzko keinu bat egin didalako orduan."

Merkataria hunkitu egin zen, eta zaldia utzi zion. Eta morroia abiatu zen gauean Ispahanen egongo zelako esperantzatan.

Egun hartako arratsaldean, merkataria bera azokara joan zen. Eta goizean morroiak bezala, berak ere Heriotza ikusi zuen han.

"Heriotza" esan zion berarengana inguratuz‑. "Zergatik egin diozu amenazuzko keinu bat nire morroiari?"

"Amenazuzko keinu bat?" erantzun zion Heriotzak‑. "Ez, ez da amenazuzko keinua, baizik eta harridurazkoa. Harritu egin naiz hura hemen ikusteaz, hain urrun Ispahandik; ze, gaur gauean Ispahanen hartu behar baitut zure morroi hori ... "

Eta Henryren koadernoko laugarren orrialdean gomentario bat dator, Merkatari aberatsaren morroiari buruz.

"Batzuk diotenez, bizitza, guretzako, dadoen jokoa bezalakoxea da. Jaio ezkeroz badaukagula patu bat, diote, badaukagula fatalitate bat. Nola erori dadoak, halaxe joango zaigula bizitza."

"Beste batzuk, berriz, askatasun gehiago antzematen dute bizitzan. Bizitza, ikuspuntu honetatik, ajedrez joko bat besterik ez litzateke izango. Ajedrezeko jokalariak bezala, guk edozein gauza egin genezake, edozein pieza mugitu; askatasun hori bagenuke. Baina behin zerbait eginez gero, behin pieza bat mugituz gero, ekintza hori, mugimendu hori fatala litzateke. Ezin atzera egin. Ezin jokoa beste bide batzuetatik eraman. Ekintza hori, mugimendu hori, fatala litzateke. Ekintza edo mugimendu horrekin egin behar nahitanahiez aurrera." "Aurreko fatalitateak, dadoarenak, ikara ematen dit aurreneko momentuan, eta gero lasaitasuna. Bigarrenak, berriz, triste jartzen nau. Nere bizitza ez dut maite.

Ezin ote da borrokatu fatalidadearen aurka?"

Bizitzan beharbada ez, baina ametsetan bai. Ametsetan borroka gintezke heriotzaren aurka ere. Heriotzak harrapatu nahi zuen morroiaren istorioa beste bat ere izan zitekeen. Hementxe idazten dudan beste hau, esate baterako.

"Baina, zergatik egin nahi duk ihes?" galdetu zion merkatariak.

"Azokan heriotza ikusi dudalako, eta amenazuzko keinu bat egin didalako orduan". Merkataria hunkitu egin zen, eta zaldia utzi zion. Eta morroia abiatu zen gauean Ispahanen egongo zelako esperantzatan.

Zaldia bizkorra zen, eta, espero bezala, morroia Ispahan apartatu hartara ailegatu zen lehen izarrarekin batera. Eta etxez‑etxe hasi zen, ate joka, babesa eskatuz.

"Heriotzagandik ihes nabil" esaten zien atea zabaltzen ziotenei‑ "eta ostatu eskatzen dizuet."

Baina jende hura beldurtu egiten zen Heriotzaren aipamena entzun orduko, eta itxi egiten zizkioten ateak.

Morroiak hiru, lau, bost ordu egin zituen Ispahaneko kaleetan barrena, ate joka, alferrik nekatuz. Eta, hala, egunsentia baino pixka bat lehenago, Kalbum Dahabin izeneko gizonaren etxera ailegatu zen.

"Heriotzak amenazuzko keinu bat egin dit gaur goizean, Bagdadeko azokan, eta ihes nator handik. Erregu egiten dizut, emaidazu ostatu."

"Heriotzak" esan zion Kalbum Dahabinek‑ "Amenazu Bagdaden egin badizu, ez da han gelditu izango. Zure atzetik dator Ispahanera, zaude seguru. Dagoeneko gure murrailetan egongo da zeren gaua bukatzera baitoa."

"Orduan, galdu naiz betiko!" erori zen morroia.

"Etzazula oraindikan etsi!" atera zen Kalbum‑ "Eguzkia atera arte bizirik segitzeko abilidadea baduzu, libre geldituko zara. Heriotzak zu gaurko gauez hartzea erabaki bazuen, ezin zaitu beste inoiz hartu."

"Goazen lehenbailehen plazan daukadan dendara" eskatu zion Kalbumek etxeko atea itxiz.

Bitartean, Heriotza Ispahaneko murrailetara inguratu zen. Larritasunez begiratzen zion urdintzen hasia zegoen gauari.

"Egunsentia" pentsatu zuen‑ "momentu batetik bestera iritsiko duk, eta hori gertatuz gero morroia galduko diat."

"Baina ez diat galduko" gaineratu zion bere buruari‑ "bazekiat gauzak azkar asko egiten". Eta, hartan, Heriotza Ispahaneko kaleetara iritsi zen. Usaindu egin zuen han, huri hartako milaka usainen artean, Bagdadetik ihes egindako morroiarena bilatuz. Berehala, morroia Dayoub Kalbum Dahabinen dendan zegoela erabaki zuen, eta haruntza abiatu zen presaka.

Zeruaren ertzeko laino ttiki bat urreztatzen hasia zegoen. Eguzkia berehala jabetuko zen munduaz.

Heriotza Kalbumen plazako dendara iritsi zen. Atea danbateko batez zabaldu zuenean, harridura keinu bat gaineratu zen bere begietara... Heriotza harritu egin zen behin ere ez bezala, ze denda hartan ez baitzuen morroi bakar bat ikusi, baizik eta bost, zazpi, hamar morroi berdin ikusi baitzituen.

Heriotzak kirika egin zuen leihorantz: eguzkiaren lehen printzak distira egiten zuten leihoko oihal txurian. Zergatik zeuden hainbeste morroi denda hartan, bakar baten partez?

Baina ez zeukan pentsatzeko astirik. Kalbum Dahabin ispilu egilea zela sumatu gabe, Heriotzak aukeratu egin zuen ugaritasun hartan. Dendaren erdian zegoen morroietako bat hartu eta kalera egin zuen korrika. Kalea argitan zegoen ordurako.

Egun hartan, Ispahaneko jendea kontu kontari ibili zen, eta kejaka.

"Gaur goizean" esaten zuen jendeak‑ "ohetik jeiki eta leihotik begira nengoela, lapur bat ikusi dut, beltzez jantzia, eta besapean ispilu handi bat zeramala. Madarikatua izan bedi Kalbum bezalako gizon zintzo bati lapurreta egin diona ... "

Galderak:

1 - Nortzuk dira ipuin honetako pertsonaiak?

2 - Non gertatzen da istorioa?

3 - Nor ikusi zuen morroiak goizean goiz azokan?

4 - Nola interpretatu zuen morroiak keinua?

5 - Zergatik alde egin nahi zuen morroiak Bagdadetik? Zer lortu nahi zuen?

6 - Zer eskatu zion morroiak merkatariari?

7 - Arratsaldean, merkatariak, nor ikusi zuen azokan?

8 - Zer galdetu zion heriotzari?

9 - Keinua amenazuzkoa zen? Zerezkoa zen?

10 - Zergatik zegoen harrituta heriotza morroia Bagdaden ikustean? Beste bertsio batzuk:

11 - Bi bukaera planteatzen dira. Zein aukeratuko zenuke?

12 - Zein da testu honen mezua?

Testua aztertu:

a) Egitura: hasierako egoera, korapiloa eta amaierako egoera azaldu. laguntzailerik? Eta aurkakorik? Zein da merkatariaren funtzioa ipuin honetan?
b) Pertsonaiak: Azter itzazu ipuin honetako pertsonaiak: zein da protagonista? Ba al dago

c) Denbora: Zein da narrazioaren iraupena?

d) Emaiozu ipuinari zeure gustoko amaiera.

e) Irakurri istorio beraren aldakiak (gaztelaniaz): KLIK

klik Jean Cocteauren bertsioa: HEMEN

# data[].attributes.attachment_link.description
Bazen behin, Bagdadeko hurian, merkatari aberats baten zerbitzuan lan egiten zuen morroi bat. Egun batez, goizaldetik, morroia Bagdadeko azokara abiatu zen erosketak egitera. Baina goiz hura ez zen beste goizak bezalakoa izan. Goiz hartan Heriotza ikusi baitzuen azokan. Eta Heriotzak keinu egin baitzion morroiari. Izututa, morroia merkatariaren etxera itzuli zen.

# data[].attributes.attachment_link.description
Bazen behin, Bagdadeko hurian, merkatari aberats baten zerbitzuan lan egiten zuen morroi bat. Egun batez, goizaldetik, morroia Bagdadeko azokara abiatu zen erosketak egitera. Baina goiz hura ez zen beste goizak bezalakoa izan. Goiz hartan Heriotza ikusi baitzuen azokan. Eta Heriotzak keinu egin baitzion morroiari. Izututa, morroia merkatariaren etxera itzuli zen.

# data[].attributes.attachment_link.description
Bazen behin, Bagdadeko hurian, merkatari aberats baten zerbitzuan lan egiten zuen Dayoub izeneko morroi bat. Egun batez Dayoub morroia Bagdadeko azokara abiatu zen erosketak egitera. Baina goiz hura ez zen beste goizak bezalakoa izan. Goiz hartan Dayoubek Heriotza ikusi baitzuen azokan. Eta Heriotzak keinu bat egin baitzion morroiari.